სერდარ ბერდიმუჰამედოვი

სერდარ ბერდიმუჰამედოვი (; დ. 22 ეკენია 1981, აშხაბადი, თურქმენეთიშ სსრ, სსრრ) — თურქმენი სახენწჷფო დო პოლიტიკური მოღალე. თურქმენეთიშ მაჟირა პრეზიდენტიშ, გურბანგული ბერდიმუჰამედოვიშ აკა ქომოლსქუა. თურქმენეთიშ პრეზიდენტი 2022 წანაშ 19 მელახიშე.

ბიოგრაფია
სერდარ ბერდიმუჰამედოვქ დებადჷ 1981 წანაშ 22 ეკენიას, აშხაბადის, ექიმ-სტომატოლოგიშ, გურბანგული ბერდიმუჰამედოვიშ დო თიში ალმასქუშ, პედაგოგ ოგულგერეკ ბერდიმუჰამედოვაშ ფანიას.  1990-იანი წანეფიშ ბოლოს გათჷ აშხაბადიშ ოშქაშე სკოლა, 2001 წანას — საფარმურატ ნიაზოვიშ ჯოხოდვალაშ თურქმენეთიშ ოფუტე-ომეურნე უნივერსიტეტი ინჟინერ-ტექნოლოგიშ სპეციალობათ. 2016-2020 წანეფს, თურქმენეთიშ მახუთა დო მაამშვა მოჭანუაშ მეჯლისიშ მაკათური რდჷ. 2018-2019 წანეფს გალენურ საქვარეფიშ მინისტრიშ გამაკოჩი რდჷ. 2019 წანას, დიო ახალიშ ველაიათიშ ჰაკიმიშ გამაკოჩი, 2019-2020 წანეფს — ჰაკიმი.  2020-2021 წანეფს თურქმენეთიშ ხერეჭუაშ მინისტრიშ პოსტის იკენდჷ. 2021 წანაშ 11 ფურთუთაშე არყბორჯულო იკენდჷ სუმ პოსტის დ გინირთჷ თურქმენეთიშ უშქურანჯალაშ სახენწჷფო სხუნუშ მაკათურო, კონტროლიშ პალატის მადუდეთ დო ვიცე-პრემიერო. 

2022 წანაშ 11 ფურთუთას, თურქმენეთიშ პრეზიდენტ, გურბანგული ბერდიმუჰამედოვქ გაცხადჷ, ნამჷ-და გინორინას დო „ახალნორდი ხემანჯღვერეეფშო“ რზაშ მეჩამაშ გეგმენს. ბოლო ართი წანაშ გოძვენას თურქმენეთის ისიმუაფუდჷ უდუდასურებუ ინფორმაცია, ნამჷ-და ბერდიმუჰამედოვი ხემანჭუაფაშ მუში სქუაშა გინოჩანას გეგმენს.12 მარტს თურქმენეთში ვადამდელი საპრეზიდენტო არჩევნები გაიმართება 

2022 წანაშ 12 მელახის, თურქმენეთიშ საპრეზიდენტე გიშაგორუეფს გიმორძგჷ.

რესურსეფი ინტერნეტის
 Сын президента Туркмении стал депутатом парламента республики
 Густерин П. В. Сердар Бердымухамедов: Штрихи к портрету // ЦентрАзия

სქოლიო

კატეგორია:თურქმენი პოლიტიკოსეფი
კატეგორია:თურქმენეთიშ პრეზიდენტეფი
კატეგორია:თურქმენეფი